OTADUI BITERI (EAJ, 2014-02-20):
Iragarri da erdibidekoa sinatu dutela talde biek eta gure taldeak hori babestuko du gure botoekin.
Herritarren zerbitzura eta herritarrengandik hurbil dagoen justiziaren alde apustu eta lan egiten du Urkullu lehendakariaren Jaurlaritzak eta horregatik bake epaitegiak mantentzearen aldekoak gara gu ere.
Baina ez hori bakarrik. Gure taldeak behin eta berriz aldarrikatu eta eskatu du Botere Judizialari buruzko Lege Organikoa eta Mugapen eta Plantari Buruzko Legeak aldatzea. Zertarako? Eusko Jaurlaritzak diseinatu ditzan antolaketa judiziala eta urteko programak, eta baita Euskadin epaitegien sorrera zehaztu dadin.
Konpromiso hau, dakizuen moduan, gure hauteskunde programan jasota dago eta gure ustez Espainiako Gobernua oso txarto kudeatzen ari da Erregistro Zibilaren berrantolaketa.
Guztiz gardena eta adostua izan beharko lukeen gai garrantzitsu hau inprobisazioaren eredua bilakatzen ari da, gure ustez. Ez dago batere gardentasunik, inprobisazioa eta ziurgabetasuna dira nagusi eta ageri agerikoa da talde politikoen adostasunik eza.
Gaur da eguna oraindik ez dakiguna uztailean indarrean sartuko den Alderdi Sozialistaren Gobernuak onartutako legea edota aldaketarik egongo den.
Gallardónek bere aurreproiektua aurkeztu zuen, baina gero baztertu egin zuen eta azkeneko berriak erregistradoreen dekanogoarengandik jaso ditugu. Izan ere, erregistratzaileei bidalitako zirkular batean baieztatu egiten da Gobernuak erabakita daukala erregistro zibila erregistratzaileen esku uztea.
Baina gauza gehiago nahasteko, idazkari judizialek adierazi dute orain dela hilabete eskas Justizia Ministeritza eurei eskaini diela Erregistro Zibilaren kudeaketa.
Benetan kudeaketa oso traketsa Gallardón jaunarena, adostasunik gabea. Eta adostasuna da, hain zuzen, ere erregistratzaileek Zaragozako kongresuaren ondoren eskatu zutena.
Oso deigarria eta kezkagarria iruditzen zaigu kudeatzaile izan behar dutenek horrelako eskaera egitea eta Gobernuak jaramonik ere ez egitea, eta ziur gaude hau arazo iturri izan daitekeela.
Erregistro Zibilaren berrantolaketa honen aurrean arazo larri bi ikusten ditugu. Lehena, herritarrei sortuko zaizkien eragozpenak eta bigarrena eskumenen inguruko gatazka.
Oso kezkagarria iruditzen zaigu orain arte doakoa eta publikoa izan den zerbitzua izaera hau galtzea. Guztiz bidegabea iruditzen zaigu Erregistro Zibilaren aurrean egin beharreko inskripzioengatik ordaindu behar izatea.
Gallardónek baieztatzen du zerbitzua doakoa izango dela, baina nik ez dut uste erregistratzaile jaun-andreek musu-truk lan egiteko asmoa edukiko dutenik. Ez du ematen, ezta?
Eta azkenean, erregistradoreek hartzen badute Erregistro Zibilaren gaineko ardura, ba orduan zer gertatuko da Erregistrorik ez daukagun herrietan?
Adibidez Bizkaian, 21 jabetza erregistro daude eta hauetarik 13 daude Bilbon. Eta horrek esan gure du ba herritarrek peregrinajea hasi beharko dutela herri batetik bestera ba xume xumeak diren tramiteetarako.
Badakigu legearen espiritua dela tramitazio elektronikoa bultzatzea, baina ez ditzagun bakar jokoan tranparik egin, zeren oraindik eten teknologiko handia ematen da gurean.
Eta berrantolaketa honek beste ondorio kezkagarri bat ekarriko du eskutik, bake epaitegien desagerpena. Bake epaitegien zereginak uztea ekarriko du egoera berriak eta hurrengo pausua zein izango den ba ez da oso azti ona izan behar egoera berria zein izango den iragartzeko.
Eta benetan ba gure taldea arduratuta dago justizia administrazioa herritarrengandik urruntzeko ematen ari diren pausuekin.
Bigarren arazoa, bigarren kezka eskumenen ingurukoa da. Dakizuen moduan Erregistro Zibilari buruzko 2011ko Legeak erregistroaren desjudizializazioa ekarriko du, eta bake epaitegiak eta lehen auzialdiko epaitegien esparrutik kanpo geratuko da Erregistro Zibila.
Hau da, eskumena lekua aldatuko da Botere Judizialetik Justizia Ministeritzara...
...epaitegien esparrutik kanpo geldituko da Erregistro Zibila. Hau da, eskumena lekualdatuko da Botere Judizialetik Justizia Ministeritzara. Emilio Olabarria jaunak aspaldi ohartarazi zizkigun lekualdatze honek gure erkidegoan sortuko zituen kontraesanak.
Recordar que el Estado tiene competencia exclusiva en el Registro Civil y que corresponde a las comunidades autónomas la ejecución de esta materia si así está recogido en sus estatutos de autonomía.
Al salir al Registro Civil de la Administración de Justicia, deja de ser aplicable el artículo 35.2 del Estatuto de Gernika, por el que le corresponde a la Comunidad Autónoma, dentro de su territorio, la provisión del personal al servicio de la Administración de Justicia y de los medios materiales y económicos necesarios para su funcionamiento, artículo éste que ha habilitado la transferencia de las correspondientes competencias.
Nuestro Estatuto de Autonomía no recoge de manera específica la competencia ejecutiva en materia de registro civil y, por tanto, la provisión de medios humanos, materiales y financieros para la puesta en marcha de las nuevas oficinas generales del Registro Civil en Euskadi corresponderá al Ministerio de Justicia que es y será el competente de la materia.
Desde nuestro grupo planteamos que, para solventar esta cuestión de competencia, debe reformarse el Estatuto de Autonomía atribuyendo la función ejecutiva sobre los registros civiles a nuestra Comunidad, o debe aprobarse una ley orgánica de transferencia o delegación con el mismo alcance. Eso sí, con su correspondiente financiación a través de los instrumentos de los que nos hemos dotado los vascos. Es decir, necesitamos un título habilitante que nos permita participar en la organización del registro.
Agerian azaldu da azkenengo parte honetan talde proposatzaileak eta Bildu taldeak egindako irakurketarekin, irakurketa ezberdina egiten dugula.
Baina esatea horrek ez duela eragotziko gure aldeko botoa baita bigarren paragrafo horretara. Zergatik? Bigarren paragrafo horretan eskatzen zaio Jaurlaritzari bere gain har ditzala izaera exekutiboko eskumenak. Baina hori saiatu naiz azaltzen ezin dela egin goizetik gauera gaur gaurkoz ez daukagulako hori egiteko titulurik.
Besterik ez eta eskerrik asko.